02015R1186 — FI — 07.03.2017 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION DELEGOITU ASETUS (EU) 2015/1186, annettu 24 päivänä huhtikuuta 2015, Euroopan parlamentin ja neuvoston direktiivin 2010/30/EU täydentämisestä paikallisten tilalämmittimien energiamerkinnän osalta (ETA:n kannalta merkityksellinen teksti) (EUVL L 193 21.7.2015, s. 20)

Muutettu:









▼B

KOMISSION DELEGOITU ASETUS (EU) 2015/1186,

annettu 24 päivänä huhtikuuta 2015,

Euroopan parlamentin ja neuvoston direktiivin 2010/30/EU täydentämisestä paikallisten tilalämmittimien energiamerkinnän osalta

(ETA:n kannalta merkityksellinen teksti)







1 artikla

Kohde ja soveltamisala

Tällä asetuksella vahvistetaan energiamerkintää ja täydentävien tuotetietojen antamista koskevat vaatimukset nimellislämpöteholtaan enintään 50 kilowatin paikallisille tilalämmittimille.

Asetusta ei sovelleta:

a) sähkökäyttöisiin paikallisiin tilalämmittimiin;

b) paikallisiin tilalämmittimiin, joissa lämmön tuottamiseen käytetään sähkökompressori- tai polttoainekäyttöistä höyryn puristuskiertoa tai sorptiokiertoa;

c) kiinteää polttoainetta käyttäviin paikallisiin tilalämmittimiin, jotka on tarkoitettu ainoastaan ei-puumaisen biomassan polttoon;

d) paikallisiin tilalämmittimiin, jotka on tarkoitettu muuhun tarkoitukseen kuin sisätilojen lämmitykseen ihmisten tietyn lämpöviihtyvyyden saavuttamiseksi ja ylläpitämiseksi lämmön konvektion tai lämpösäteilyn avulla;

e) paikallisiin tilalämmittimiin, jotka on tarkoitettu ainoastaan ulkokäyttöön;

f) paikallisiin tilalämmittimiin, joiden suora lämpöteho on alle 6 prosenttia yhdistetystä suorasta ja epäsuorasta lämpötehosta nimellislämpöteholla;

g) kiinteää polttoainetta käyttäviin paikallisiin tilalämmittimiin, joita ei ole koottu tehtaalla tai joita yksi valmistaja ei toimita valmiina komponentteina tai osina, jotka kootaan paikan päällä;

h) paikallisiin infrapunatilalämmittimiin ja paikallisiin putkitilalämmittimiin;

i) ilmalämmitystuotteisiin;

j) kiukaisiin.

2 artikla

Määritelmät

Direktiivin 2010/30/EU 2 artiklassa vahvistettujen määritelmien lisäksi tässä asetuksessa sovelletaan seuraavia määritelmiä:

1. ’paikallisella tilalämmittimellä’ tarkoitetaan tilalämmityslaitetta, joka säteilee lämpöä suoralla lämmönsiirrolla tai suoralla lämmönsiirrolla yhdistettynä lämmönsiirrolla nesteeseen, ihmisen tietyn lämpöviihtyvyyden saavuttamiseksi ja ylläpitämiseksi suljetussa tilassa, jossa tuote sijaitsee, mahdollisesti yhdistettynä lämmön tuottoon muihin tiloihin, ja joka on varustettu yhdellä tai useammalla lämmönkehittimellä, joka muuttaa sähkön tai kaasumaisen, nestemäisen tai kiinteän polttoaineen suoraan lämmöksi Joule-ilmiötä käyttämällä tai polttoaineita polttamalla;

2. ’kiinteää polttoainetta käyttävällä paikallisella tilalämmittimellä’ tarkoitetaan edestä avointa paikallista tilalämmitintä, edestä suljettua paikallista tilalämmitintä tai liettä, jossa käytetään kiinteää polttoainetta;

3. ’kaasumaista polttoainetta käyttävällä paikallisella tilalämmittimellä’ tarkoitetaan edestä avointa paikallista tilalämmitintä tai edestä suljettua paikallista tilalämmitintä, jossa käytetään kaasumaista polttoainetta;

4. ’nestemäistä polttoainetta käyttävällä paikallisella tilalämmittimellä’ tarkoitetaan edestä avointa paikallista tilalämmitintä tai edestä suljettua paikallista tilalämmitintä, jossa käytetään nestemäistä polttoainetta;

5. ’sähkökäyttöisellä paikallisella tilalämmittimellä’ tarkoitetaan paikallista tilalämmitintä, jossa käytetään Joule-ilmiötä lämmön tuottamiseen;

6. ’edestä avoimella paikallisella tilalämmittimellä’ tarkoitetaan kaasumaisia, nestemäisiä tai kiinteitä polttoaineita käyttävää paikallista tilalämmitintä, jossa palavaa kerrosta ja polttokaasuja ei ole eristetty tilasta, johon tuote on asennettu, ja joka on liitetty tiiviisti savupiippuun tai tulisijan aukkoon tai vaatii savuhormin palamistuotteiden poistamiseksi;

7. ’edestä suljetulla paikallisella tilalämmittimellä’ tarkoitetaan kaasumaisia, nestemäisiä tai kiinteitä polttoaineita käyttävää paikallista tilalämmitintä, jossa palava kerros ja polttokaasut voi olla eristetty tilasta, johon tuote on asennettu, ja joka on liitetty tiiviisti savupiippuun tai tulisijan aukkoon tai vaatii savuhormin palamistuotteiden poistamiseksi;

8. ’liedellä’ tarkoitetaan kiinteitä polttoaineita käyttävää paikallista tilalämmitintä, jossa on yhdistetty yhteen kuoreen paikallisen tilalämmittimen toiminto ja ruuanvalmistukseen käytettävä keittotaso tai uuni tai molemmat ja joka on liitetty tiiviisti savupiippuun tai tulisijan aukkoon tai vaatii savuhormin palamistuotteiden poistamiseksi;

9. ’polttoainekäyttöisellä paikallisella tilalämmittimellä’ tarkoitetaan edestä avointa paikallista tilalämmitintä, edestä suljettua paikallista tilalämmitintä tai liettä;

10. ’paikallisella infrapunatilalämmittimellä’ tarkoitetaan kaasumaista tai nestemäistä polttoainetta käyttävää paikallista tilalämmitintä, joka on varustettu polttimella; se asennetaan päätä korkeammalle tasolle, suunnataan käyttökohteeseen siten, että polttimen luovuttama lämpö, joka on pääasiallisesti infrapunasäteilyä, lämmittää suoraan lämmitettäviä kohteita, ja se päästää palamistuotteet siihen tilaan, jossa se sijaitsee;

11. ’paikallisella putkitilalämmittimellä’ tarkoitetaan kaasumaista tai nestemäistä polttoainetta käyttävää paikallista tilalämmitintä, joka on varustettu polttimella; se asennetaan päätä korkeammalle tasolle lähelle lämmitettäviä kohteita, se lämmittää tilaa pääasiassa infrapunasäteilyllä, jota säteilee putkesta tai putkista, joita niiden läpi kulkevat palamistuotteet lämmittävät, ja sen palamistuotteet poistetaan savuhormin kautta;

12. ’hormittomalla lämmittimellä’ tarkoitetaan kaasumaista, nestemäistä tai kiinteää polttoainetta käyttävää paikallista tilalämmitintä (muuta kuin paikallista infrapunatilalämmitintä), joka päästää palamistuotteet tilaan, jossa tuote sijaitsee;

13. ’savupiippuun avoimella lämmittimellä’ tarkoitetaan kaasumaista, nestemäistä tai kiinteää polttoainetta käyttävää paikallista tilalämmitintä, joka on tarkoitettu sijoitettavaksi savupiipun alle tai tulisijaan siten, ettei tuotetta ole liitetty tiiviisti savupiippuun tai tulisijan aukkoon, ja jossa palamistuotteet voivat liikkua esteettä palavasta kerroksesta savupiippuun tai hormiin;

14. ’ilmalämmitystuotteella’ tarkoitetaan tuotetta, joka tuottaa lämpöä ainoastaan ilmakiertoiseen lämmitysjärjestelmään, joka voidaan kanavoida ja joka on suunniteltu käytettäväksi siten, että se on kiinnitetty tiettyyn paikkaan tai seinään, ja joka jakelee ilmaa ilmansiirtolaitteen avulla ihmisen tietyn lämpöviihtyvyyden saavuttamiseksi ja ylläpitämiseksi suljetussa tilassa, jossa tuote sijaitsee;

15. ’kiukaalla’ tarkoitetaan paikallista tilalämmitintä, joka on asennettu kiinteästi kuivaan tai kosteaan saunaan tai vastaavaan ympäristöön tai jonka on ilmoitettu olevan tarkoitettu käytettäväksi tällaisissa tiloissa;

16. ’kiinteällä polttoaineella’ tarkoitetaan polttoainetta, joka on kiinteää tavanomaisessa sisälämpötilassa, mukaan lukien kiinteä biomassa ja kiinteät fossiiliset polttoaineet;

17. ’biomassalla’ tarkoitetaan maataloudesta (sekä kasvi- että eläinperäiset aineet mukaan lukien), metsätaloudesta ja niihin liittyviltä tuotannonaloilta, myös kalastuksesta ja vesiviljelystä, peräisin olevien biologista alkuperää olevien tuotteiden, jätteiden ja tähteiden biohajoavaa osaa sekä teollisuus- ja yhdyskuntajätteiden biohajoavaa osaa;

18. ’puumaisella biomassalla’ tarkoitetaan puista ja pensaista peräisin olevaa biomassaa, mukaan lukien halot, puuhake, puristettu puu pelletteinä, puristettu puu briketteinä ja sahanpuru;

19. ’ei-puumaisella biomassalla’ tarkoitetaan muuta biomassaa kuin puumaista biomassaa, mukaan lukien muun muassa oljet, norsunheinät, ruo'ot, hedelmäytimet, jyvät, oliivin kivet, oliivikakut ja pähkinänkuoret;

20. ’ensisijaisella polttoaineella’ tarkoitetaan yhtä polttoainetta, jota paikallisessa tilalämmittimessä on ensisijaisesti käytettävä tavarantoimittajan ohjeiden mukaisesti;

21. ’kiinteällä fossiilisella polttoaineella’ tarkoitetaan muuta kiinteää polttoainetta kuin biomassaa, mukaan lukien antrasiitti ja laiha hiili, kivihiilikoksi, puolikoksi, bituminen kivihiili, ruskohiili, fossiilisten polttoaineiden seos tai biomassan ja fossiilisen polttoaineen seos; tämän asetuksen soveltamiseksi sillä tarkoitetaan myös turvetta;

22. ’muulla sopivalla polttoaineella’ tarkoitetaan muuta polttoainetta kuin ensisijaista polttoainetta, jota paikallisessa tilalämmittimessä voidaan käyttää tavarantoimittajan ohjeiden mukaisesti; tähän sisältyvät kaikki polttoaineet, jotka on mainittu asentajille ja loppukäyttäjille tarkoitetussa käyttöoppaassa, valmistajan ja tavarantoimittajan vapaasti käytettävissä olevilla internetsivustoilla, teknisessä myynninedistämismateriaalissa ja mainoksissa;

23. ’suoralla lämpöteholla’ tarkoitetaan lämpötehoa, jonka tuote tuottaa säteilemällä ja konvektoimalla lämpöä ympäröivään ilmaan, pois lukien tuotteen lämmönsiirtonesteeseen tuottama lämpöteho, ilmaistuna kilowatteina;

24. ’epäsuoralla lämpöteholla’ tarkoitetaan lämpötehoa, jonka tuote tuottaa lämmönsiirtonesteeseen samassa lämmöntuotantoprosessissa, joka tuottaa tuotteen suoran lämpötehon, ilmaistuna kilowatteina;

25. ’epäsuoralla lämmitystoiminnolla’ tarkoitetaan sitä, että tuote pystyy siirtämään osan kokonaislämpötehosta lämmönsiirtonesteeseen käytettäväksi tilalämmitykseen tai lämpimän käyttöveden tuottamiseen;

26. ’nimellislämpöteholla’ (Pnom ) tarkoitetaan paikallisen tilalämmittimen lämpötehoa, johon sisältyy sekä suora lämpöteho että epäsuora lämpöteho (tapauksen mukaan), kun laitetta käytetään asetuksilla, joilla saavutetaan suurin lämpöteho, jota voidaan pitää yllä pitkän aikaa, tavarantoimittajan ilmoituksen mukaisesti kilowatteina ilmaistuna;

27. ’vähimmäislämpöteholla’ (Pmin ) tarkoitetaan paikallisen tilalämmittimen lämpötehoa, johon sisältyy sekä suora lämpöteho että epäsuora lämpöteho (tapauksen mukaan), kun laitetta käytetään asetuksilla, joilla saavutetaan pienin lämpöteho, tavarantoimittajan ilmoituksen mukaisesti kilowatteina ilmaistuna;

28. ’ulkokäyttöön tarkoitetulla’ tarkoitetaan sitä, että tuotetta voidaan käyttää turvallisesti suljettujen tilojen ulkopuolella, mukaan lukien mahdollinen käyttö ulko-olosuhteissa;

29. ’vastaavalla mallilla’ tarkoitetaan markkinoille saatettua mallia, jolla on samat liitteessä V olevassa taulukossa 2 tai 3 esitetyt tekniset parametrit kuin toisella saman tavarantoimittajan markkinoille saattamalla mallilla.

Liitteiden II–IX soveltamiseksi liitteessä I annetaan lisämääritelmiä.

3 artikla

Tavarantoimittajien velvollisuudet ja aikataulu

1. Tammikuun 1 päivästä 2018 tavarantoimittajien, jotka saattavat markkinoille tai ottavat käyttöön paikallisia tilalämmittimiä, jotka eivät ole kiinteää polttoainetta käyttäviä hormittomia lämmittimiä tai kiinteää polttoainetta käyttäviä savupiippuun avoimia lämmittimiä, on varmistettava, että

a) tällaisen paikallisen tilalämmittimen mukana toimitetaan ulkoasultaan ja sisällöltään liitteessä III olevan 1 kohdan mukainen painettu merkki, jossa esitetään liitteen II mukaiset energiatehokkuusluokat;

b) tällaisesta paikallisen tilalämmittimen mallista asetetaan jälleenmyyjien saataville ulkoasultaan ja sisällöltään liitteessä III olevan 1 kohdan mukainen sähköinen merkki, jossa esitetään liitteen II mukaiset energiatehokkuusluokat;

c) tällaisen paikallisen tilalämmittimen mukana toimitetaan liitteen IV mukainen tuoteseloste;

d) tällaisesta paikallisen tilalämmittimen mallista asetetaan jälleenmyyjien saataville liitteen IV mukainen sähköinen tuoteseloste;

e) jäsenvaltioiden viranomaisille ja komissiolle toimitetaan pyynnöstä liitteessä V määritelty tekninen dokumentaatio;

f) tällaista tiettyä paikallista tilalämmitinmallia koskevassa mainonnassa, jossa annetaan energiaan liittyviä tai hintatietoja, mainitaan kyseisen mallin energiatehokkuusluokka;

g) tällaista tiettyä paikallista tilalämmitinmallia koskevassa teknisessä myynninedistämismateriaalissa, jossa kuvataan sen erityisiä teknisiä parametreja, mainitaan kyseisen mallin energiatehokkuusluokka.

2. Tammikuun 1 päivästä 2022 tavarantoimittajien, jotka saattavat markkinoille tai ottavat käyttöön kiinteää polttoainetta käyttäviä hormittomia lämmittimiä tai kiinteää polttoainetta käyttäviä savupiippuun avoimia lämmittimiä, on varmistettava, että

a) tällaisen paikallisen tilalämmittimen mukana toimitetaan ulkoasultaan ja sisällöltään liitteessä III olevan 1 kohdan mukainen painettu merkki, jossa esitetään liitteen II mukaiset energiatehokkuusluokat;

b) tällaisesta paikallisen tilalämmittimen mallista asetetaan jälleenmyyjien saataville ulkoasultaan ja sisällöltään liitteessä III olevan 1 kohdan mukainen sähköinen merkki, jossa esitetään liitteen II mukaiset energiatehokkuusluokat;

c) tällaisen paikallisen tilalämmittimen mukana toimitetaan liitteen IV mukainen tuoteseloste;

d) tällaisesta paikallisen tilalämmittimen mallista asetetaan jälleenmyyjien saataville liitteen IV mukainen sähköinen tuoteseloste;

e) jäsenvaltioiden viranomaisille ja komissiolle toimitetaan pyynnöstä liitteessä V määritelty tekninen dokumentaatio;

f) tällaista tiettyä paikallista tilalämmitinmallia koskevassa mainonnassa, jossa annetaan energiaan liittyviä tai hintatietoja, mainitaan kyseisen mallin energiatehokkuusluokka;

g) tällaista tiettyä paikallista tilalämmitinmallia koskevassa teknisessä myynninedistämismateriaalissa, jossa kuvataan sen erityisiä teknisiä parametreja, mainitaan kyseisen mallin energiatehokkuusluokka.

4 artikla

Jälleenmyyjien velvollisuudet

Paikallisten tilalämmittimien jälleenmyyjien on varmistettava, että

a) jokaisessa myyntipisteessä olevassa paikallisessa tilalämmittimessä on laitteen etuosan ulkopinnalla selvästi näkyvillä merkki, jonka tavarantoimittaja on toimittanut 3 artiklan mukaisesti;

b) ostettaviksi, vuokrattaviksi tai osamaksukauppaan tarjottuja paikallisia tilalämmittimiä, joiden osalta loppukäyttäjän ei voida olettaa näkevän esiteltävää tuotetta, markkinoitaessa annetaan tiedot, jotka tavarantoimittaja on toimittanut liitteen VI mukaisesti, paitsi kun tarjous tehdään internetin välityksellä, jolloin sovelletaan liitteessä VII olevia säännöksiä;

c) tiettyä paikallista tilalämmitinmallia koskevassa mainonnassa, jossa annetaan energiaan liittyviä tai hintatietoja, mainitaan kyseisen mallin energiatehokkuusluokka;

d) tiettyä paikallista tilalämmitinmallia koskevassa teknisessä myynninedistämismateriaalissa, jossa kuvataan sen erityisiä teknisiä parametreja, mainitaan kyseisen mallin energiatehokkuusluokka.

5 artikla

Mittaus- ja laskentamenetelmät

Tämän asetuksen 3 ja 4 artiklan mukaisesti annettavat tiedot on hankittava luotettavilla, tarkoilla ja toistettavissa olevilla mittaus- ja laskentamenetelmillä, joissa otetaan huomioon yleisesti parhaana pidetyt mittaus- ja laskentamenetelmät liitteessä VIII esitetyllä tavalla.

6 artikla

Tarkastusmenettely markkinavalvontaa varten

Jäsenvaltioiden on sovellettava liitteessä IX määriteltyä menettelyä arvioidessaan paikallisten tilalämmittimien ilmoitetun energiatehokkuusluokan paikkansapitävyyttä.

7 artikla

Uudelleentarkastelu

Komissio tarkastelee tätä asetusta uudelleen tekniikan kehityksen perusteella viimeistään 1 päivänä tammikuuta 2024. Uudelleenarvioinnissa on erityisesti arvioitava, voidaanko tämän asetuksen soveltamista koskevia poikkeuksia vähentää.

8 artikla

Voimaantulo

1. Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

2. Sitä sovelletaan 1 päivästä tammikuuta 2018 paikallisiin tilalämmittimiin, jotka eivät ole kiinteää polttoainetta käyttäviä hormittomia lämmittimiä tai kiinteää polttoainetta käyttäviä savupiippuun avoimia lämmittimiä. Tämän asetuksen 3 artiklan 1 kohdan f ja g alakohtaa ja 4 artiklan b, c ja d alakohtaa sovelletaan kuitenkin 1 päivästä huhtikuuta 2018.

3. Sitä sovelletaan 1 päivästä tammikuuta 2022 kiinteää polttoainetta käyttäviin hormittomiin lämmittimiin ja kiinteää polttoainetta käyttäviin savupiippuun avoimiin lämmittimiin. Tämän asetuksen 3 artiklan 2 kohdan f ja g alakohtaa ja 4 artiklan b, c ja d alakohtaa sovelletaan kuitenkin 1 päivästä huhtikuuta 2022.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Liitteissä II–IX sovellettavat määritelmät

Liitteissä II–IX sovelletaan seuraavia määritelmiä:

1. ’muuntokertoimella’ (CC) tarkoitetaan kerrointa, joka vastaa energiatehokkuudesta annetussa Euroopan parlamentin ja neuvoston direktiivissä 2012/27/EU ( 1 ) tarkoitettua EU:n sähköntuotannon arvioitua keskimääräistä 40 prosentin hyötysuhdetta; muuntokertoimen arvo on CC = 2,5;

2. ’alemmalla lämpöarvolla’ (NCV) tarkoitetaan kosteuspitoisuudeltaan sopivan polttoaineen yksikkömäärän vapauttaman lämmön kokonaismäärää, kun kyseinen polttoainemäärä on palanut täydellisesti hapen vaikutuksesta ja palamistuotteet eivät ole jäähtyneet alkulämpötilaan;

3. ’hyötysuhteella joko nimellislämpöteholla tai vähimmäislämpöteholla’ (ηth,nom tai ηth,min) tarkoitetaan paikallisen tilalämmittimen hyötylämpötehon ja alempana lämpöarvona ilmaistun kokonaisottoenergian suhdetta prosentteina ilmaistuna;

4. ’sähkötehotarpeella nimellislämpöteholla’ (elmax) tarkoitetaan paikallisen tilalämmittimen virrankulutusta kun se tuottaa nimellislämpötehon. Virrankulutusta määritettäessä ei oteta huomioon kiertovesipumpun virrankulutusta, jos tuotteessa on epäsuora lämmitystoiminto ja kiertovesipumppu on integroitu tuotteeseen. Virrankulutus ilmoitetaan kilowatteina;

5. ’sähkötehotarpeella vähimmäislämpöteholla’ (elmin) tarkoitetaan paikallisen tilalämmittimen virrankulutusta kun se tuottaa vähimmäislämpötehon. Virrankulutusta määritettäessä ei oteta huomioon kiertovesipumpun virrankulutusta, jos tuotteessa on epäsuora lämmitystoiminto ja kiertovesipumppu on integroitu tuotteeseen. Virrankulutus ilmoitetaan kilowatteina;

6. ’sähkötehotarpeella valmiustilassa’ (elsb) tarkoitetaan tuotteen virrankulutusta valmiustilassa kilowatteina ilmaistuna;

7. ’jatkuvasti palavan sytytysliekin tehontarpeella’ (Ppilot) tarkoitetaan tuotteen kaasumaisen, nestemäisen tai kiinteän polttoaineen kulutusta, joka aiheutuu liekistä, joka toimii sytytyslähteenä voimakkaammalle palamisprosessille, jota tarvitaan nimellislämpötehon tai osakuorman lämpötehon saavuttamiseksi, kun liekki palaa yli viisi minuuttia ennen pääpolttimen käynnistymistä; tehontarve ilmoitetaan kilowatteina;

8. ’yksiportaisella lämmityksellä ilman huonelämpötilan säätöä’ tarkoitetaan sitä, että tuote ei pysty säätämään lämpötehoaan automaattisesti eikä käytössä ole huonelämpötilan kompensointia lämpötehon säätämiseksi automaattisesti;

9. ’kahdella tai useammalla manuaalisella portaalla ilman huonelämpötilan säätöä’ tarkoitetaan sitä, että tuote pystyy säätämään lämpötehoaan käsikäyttöisesti kahdella tai useammalla lämpötehotasolla eikä sitä ole varustettu laitteella, joka säätää lämpötehoa automaattisesti suhteessa haluttuun huonelämpötilaan;

10. ’mekaanisella termostaatilla toteutetulla huonelämpötilan säädöllä’ tarkoitetaan sitä, että tuote on varustettu ei-sähköisellä laitteella, jonka ansiosta tuote voi automaattisesti vaihdella lämpötehoaan tiettynä ajanjaksona suhteessa huoneessa vaaditun lämmitysmukavuuden tasoon;

11. ’sähköisellä huonelämpötilan säädöllä’ tarkoitetaan sitä, että tuote on varustettu joko integroidulla tai ulkoisella sähköisellä laitteella, jonka ansiosta tuote voi automaattisesti vaihdella lämpötehoaan tiettynä ajanjaksona suhteessa huoneessa vaaditun lämmitysmukavuuden tasoon;

12. ’sähköisellä huonelämpötilan säädöllä ja vuorokausiajastimella’ tarkoitetaan sitä, että tuote on varustettu joko integroidulla tai ulkoisella sähköisellä laitteella, jonka ansiosta tuote voi automaattisesti vaihdella lämpötehoaan tiettynä ajanjaksona suhteessa huoneessa vaaditun lämmitysmukavuuden tasoon ja joka mahdollistaa aika-arvojen ja lämpötilojen asettamisen 24 tunnin ajanjaksona;

13. ’sähköisellä huonelämpötilan säädöllä ja viikkoajastimella’ tarkoitetaan sitä, että tuote on varustettu joko integroidulla tai ulkoisella sähköisellä laitteella, jonka ansiosta tuote voi automaattisesti vaihdella lämpötehoaan tiettynä ajanjaksona suhteessa huoneessa vaaditun lämmitysmukavuuden tasoon ja joka mahdollistaa aika-arvojen ja lämpötilojen asettamisen viikon mittaisena ajanjaksona. Asetusten on mahdollistettava päivittäinen vaihtelu seitsemän päivän ajanjaksona;

14. ’huonelämpötilan säädöllä läsnäolotunnistimen kanssa’ tarkoitetaan sitä, että tuote on varustettu joko integroidulla tai ulkoisella sähköisellä laitteella, joka alentaa automaattisesti huonelämpötilan asetusarvoa, kun huoneessa ei havaita henkilöitä;

15. ’huonelämpötilan säädöllä avoimen ikkunan tunnistimen kanssa’ tarkoitetaan sitä, että tuote on varustettu joko integroidulla tai ulkoisella sähköisellä laitteella, joka alentaa lämpötehoa, kun ikkuna tai ovi avataan. Kun ikkunan tai oven avaamisen havaitsemiseen käytetään anturia, se voidaan asentaa tuotteen yhteyteen, tuotteen ulkopuolelle tai integroida rakennuksen rakenteisiin tai voidaan käyttää näiden vaihtoehtojen yhdistelmää;

16. ’etäohjausmahdollisuudella’ tarkoitetaan toimintoa, joka mahdollistaa sen rakennuksen ulkopuolelta, johon tuote on asennettu, tapahtuvan vuorovaikutuksen tuotteen ohjauslaitteen kanssa;

17. ’valmiustilalla’ tarkoitetaan tilaa, jossa tuote on kytkettynä verkkovirtalähteeseen, on riippuvainen verkkovirtalähteen syöttämästä energiasta toimiakseen tarkoitetulla tavalla ja tarjoaa ainoastaan seuraavat toiminnot, jotka voivat olla kestoltaan määräämättömiä: uudelleenaktivointitoiminto tai uudelleenaktivointitoiminto ja pelkkä uudelleenaktivoitavuuden ilmaisin ja/tai tieto- tai tilanäyttö;

18. ’mallitunnisteella’ tarkoitetaan yleensä aakkosnumeerista tunnusta, joka erottaa tietyn paikallisen tilalämmitinmallin muista malleista, joilla on sama tavaramerkki, tavarantoimittajan nimi tai jälleenmyyjän nimi;

19. ’muulla fossiilisella polttoaineella’ tarkoitetaan muuta fossiilista polttoainetta kuin antrasiittia ja laihaa hiiltä, kivihiilikoksia, puolikoksia, bitumista kivihiiltä, ruskohiiltä, turvetta tai fossiilisten polttoaineiden seosta briketteinä;

20. ’muulla puumaisella biomassalla’ tarkoitetaan muuta puumaista biomassaa kuin halkoja, joiden kosteuspitoisuus on enintään 25 prosenttia, briketöityä polttoainetta, jonka kosteuspitoisuus on alle 14 prosenttia, tai puristettua puuta, jonka kosteuspitoisuus on alle 12 prosenttia;

21. ’kosteuspitoisuudella’ tarkoitetaan polttoaineen sisältämän veden massaa suhteessa paikallisessa tilalämmittimessä käytetyn polttoaineen kokonaismassaan.









LIITE II

Energiatehokkuusluokat

Paikallisen tilalämmittimen energiatehokkuusluokka määräytyy sen energiatehokkuusindeksin perusteella taulukossa 1 esitetyllä tavalla.







Taulukko 1 Paikallisten tilalämmittimien energiatehokkuusluokat Energiatehokkuusluokka Energiatehokkuusindeksi (EEI) A++ EEI ≥ 130 A+ 107 ≤ EEI < 130 A 88 ≤ EEI < 107 B 82 ≤ EEI < 88 C 77 ≤ EEI < 82 D 72 ≤ EEI < 77 E 62 ≤ EEI < 72 F 42 ≤ EEI < 62 G EEI < 42

Paikallisen tilalämmittimen energiatehokkuusindeksi lasketaan liitteen VIII mukaisesti.









LIITE III

Merkki

1. Paikalliset tilalämmittimet

a) Merkissä on oltava seuraavat tiedot:

I. tavarantoimittajan nimi tai tavaramerkki;

II. tavarantoimittajan mallitunniste;

III. liitteessä II olevan 1 kohdan mukaisesti määritetty energiatehokkuusluokka; paikallisen tilalämmittimen energiatehokkuusluokan sisältävän nuolen kärki on sijoitettava samalle korkeudelle kuin kyseisen energiatehokkuusluokan nuolen kärki;

IV. suoran lämpötehon merkki;

V. suora lämpöteho kilowatteina pyöristettynä yhteen desimaaliin;

VI. paikallisilla tilalämmittimillä, jotka siirtävät lämpöä nesteeseen, epäsuoran lämpötehon merkki;

VII. paikallisilla tilalämmittimillä, jotka siirtävät lämpöä nesteeseen, epäsuora lämpöteho kilowatteina pyöristettynä yhteen desimaaliin.

b) Paikallisten tilalämmittimien merkin rakenteen on oltava tämän liitteen 2 kohdan mukainen.

2. Paikallisten tilalämmittimien merkin rakenteen on oltava seuraava:

Selite:

a) Merkin on oltava vähintään 105 mm leveä ja 200 mm korkea. Jos merkki painetaan suuremmassa koossa, sen on kuitenkin noudatettava edellä esitettyjä mittasuhteita.

b) Taustan on oltava valkoinen.

c) Käytettävät värit ovat CMYK – syaani, magenta, keltainen ja musta – seuraavan esimerkin mukaisesti: 00-70-X-00: 0 % syaania, 70 % magentaa, 100 % keltaista, 0 % mustaa.

d) Merkin on täytettävä kaikki seuraavat vaatimukset (numerot viittaavat edellä olevaan kuvaan):

EU-merkin reunaviiva: 4 pt, väri: syaani 100 %, pyöristetyt kulmat: 3,5 mm.

EU-tunnus: Värit: X-80-00-00 ja 00-00-X-00.

”Energia”-tunnus: Väri: X-00-00-00. Mallin mukainen kuvamerkki: EU-tunnus + ”energia”-tunnus: leveys: 86 mm, korkeus: 17 mm.

Tunnusten alapuolinen rajaviiva: 1 pt, väri: syaani 100 %, pituus: 86 mm.

Energiatehokkuusluokkien asteikko

— Nuoli: korkeus: 6 mm, nuolten väli: 1,3 mm, värit: — Korkein luokka: X-00-X-00, Toinen luokka: 70-00-X-00, Kolmas luokka: 30-00-X-00, Neljäs luokka: 00-00-X-00, Viides luokka: 00-30-X-00, Kuudes luokka: 00-70-X-00, Seitsemäs luokka: 00-X-X-00, Kahdeksas luokka: 00-X-X-00, Viimeinen luokka: 00-X-X-00.

— Teksti: Calibri bold 14 pt, suuraakkoset, valkoinen, ”+”-merkit: yläindeksi, tasattu yhdelle riville.

Energiatehokkuusluokka:

— Nuoli: leveys: 22 mm, korkeus: 12 mm, 100 % mustaa,

— Teksti: Calibri bold 24 pt, suuraakkoset, valkoinen, ”+”-merkit: yläindeksi, tasattu yhdelle riville.

Suora lämmitystoiminto:

— Mallin mukainen kuvamerkki,

— Reunus: 2 pt, väri: syaani 100 %, pyöristetyt kulmat: 3,5 mm.

Tarvittaessa epäsuora lämmitystoiminto:

— Mallin mukainen kuvamerkki,

— Reunus: 2 pt, väri: syaani 100 %, pyöristetyt kulmat: 3,5 mm.

Suora nimellislämpöteho:

— Reunus: 2 pt, väri: syaani 100 %, pyöristetyt kulmat: 3,5 mm,

— Arvo ”XY,Z”: Calibri bold 34 pt, 100 % mustaa,

— Teksti ”kW”: Calibri regular 18 pt, 100 % mustaa.

Tarvittaessa epäsuora nimellislämpöteho:

— Reunus: 2 pt, väri: syaani 100 %, pyöristetyt kulmat: 3,5 mm,

— Arvo ”XY,Z”: Calibri bold 34 pt, 100 % mustaa,

— Teksti ”kW”: Calibri regular 18 pt, 100 % mustaa.

Energia:

— Teksti: Calibri regular 8 pt, 100 % mustaa.

Merkin käyttöönottovuosi ja asetuksen numero:

— Teksti: Calibri bold 10 pt.

Tavarantoimittajan nimi tai tavaramerkki.

Tavarantoimittajan mallitunniste:

— Tavarantoimittajan nimen tai tavaramerkin ja mallitunnisteen on mahduttava tilaan, jonka koko on 86 × 12 mm.









LIITE IV

Tuoteseloste

1. Paikallisen tilalämmittimen tuoteselosteen tiedot on esitettävä seuraavassa järjestyksessä, ja ne on sisällytettävä tuote-esitteeseen tai muihin tuotteen mukana toimitettaviin asiakirjoihin:

a) tavarantoimittajan nimi tai tavaramerkki;

b) tavarantoimittajan mallitunniste;

c) liitteessä II olevan 1 kohdan mukaisesti määritetty mallin energiatehokkuusluokka;

d) suora lämpöteho kilowatteina pyöristettynä yhteen desimaaliin;

e) epäsuora lämpöteho kilowatteina pyöristettynä yhteen desimaaliin;

f) energiatehokkuusindeksi pyöristettynä lähimpään kokonaislukuun ja laskettuna liitteen VIII mukaisesti;

g) hyötysuhde nimellislämpöteholla ja tarvittaessa vähimmäislämpöteholla pyöristettynä yhteen desimaaliin ja laskettuna liitteen VIII mukaisesti;

h) erityiset varotoimenpiteet, jotka on otettava huomioon paikallista tilalämmitintä koottaessa, asennettaessa tai huollettaessa.

2. Yksi tuoteseloste voi kattaa useita saman tavarantoimittajan toimittamia paikallisia tilalämmitinmalleja.

3. Tuoteselosteen tiedot voidaan antaa myös esittämällä jäljennös merkistä joko värillisenä tai mustavalkoisena. Tässä tapauksessa on annettava myös ne 1 kohdassa luetellut tiedot, jotka eivät käy ilmi merkistä.









LIITE V

Tekninen dokumentaatio

Paikallisten tilalämmittimien osalta tämän asetuksen 3 artiklan 1 kohdan e alakohdassa ja 3 artiklan 2 kohdan e alakohdassa tarkoitetun teknisen dokumentaation on katettava seuraavat seikat:

a) tavarantoimittajan nimi ja osoite;

b) mallitunniste;

c) tarvittaessa viittaukset sovellettuihin yhdenmukaistettuihin standardeihin;

d) kun ensisijainen polttoaine on muuta puumaista biomassaa, ei-puumaista biomassaa, muuta fossiilista polttoainetta tai muuta taulukossa 2 tarkoitettua biomassan ja fossiilisten polttoaineiden seosta, polttoaineen kuvaus, joka riittää sen yksiselitteiseen tunnistamiseen, ja polttoainetta koskeva tekninen standardi tai eritelmä, mukaan lukien mitattu kosteuspitoisuus ja mitattu tuhkapitoisuus, ja muun fossiilisen polttoaineen osalta myös polttoaineen mitattu haihtuvien aineiden osuus;

e) tarvittaessa muut käytetyt tekniset standardit ja eritelmät;

f) sen henkilön tunnistetiedot ja allekirjoitus, jonka allekirjoitus sitoo tavarantoimittajaa;

g) taulukkoon 2 (kiinteää polttoainetta käyttävät paikalliset tilalämmittimet) ja taulukkoon 3 (kaasumaista tai nestemäistä polttoainetta käyttävät paikalliset tilalämmittimet) sisältyvät tiedot, jotka on mitattu ja laskettu liitteen VIII mukaisesti;

h) tavarantoimittajien tekemien tai niiden puolesta tehtyjen testien testiselosteet, mukaan lukien testit tehneen elimen nimi ja osoite;

i) erityiset varotoimenpiteet, jotka on otettava huomioon paikallista tilalämmitintä koottaessa, asennettaessa tai huollettaessa;

j) tarvittaessa luettelo vastaavista malleista.

Nämä tiedot voidaan yhdistää Euroopan parlamentin ja neuvoston direktiiviin 2009/125/EY ( 2 ) pohjautuvien toimenpiteiden mukaisesti annettuun tekniseen dokumentaatioon.







Taulukko 2 Kiinteää polttoainetta käyttävien paikallisten tilalämmittimien tekniset parametrit Mallitunniste(et): Epäsuora lämmitystoiminto: [kyllä/ei] Suora lämpöteho: … (kW) Epäsuora lämpöteho: … (kW) Polttoaine Ensisijainen polttoaine (vain yksi): Muut sopivat polttoaineet: Halot, kosteuspitoisuus ≤ 25 % [kyllä/ei] [kyllä/ei] Puristettu puu, kosteuspitoisuus < 12 % [kyllä/ei] [kyllä/ei] Muu puumainen biomassa [kyllä/ei] [kyllä/ei] Ei-puumainen biomassa [kyllä/ei] [kyllä/ei] Antrasiitti ja laiha hiili [kyllä/ei] [kyllä/ei] Kivihiilikoksi [kyllä/ei] [kyllä/ei] Puolikoksi [kyllä/ei] [kyllä/ei] Bituminen kivihiili [kyllä/ei] [kyllä/ei] Ruskohiilibriketit [kyllä/ei] [kyllä/ei] Turvebriketit [kyllä/ei] [kyllä/ei] Fossiilisten polttoaineiden seos briketteinä [kyllä/ei] [kyllä/ei] Muu fossiilinen polttoaine [kyllä/ei] [kyllä/ei] Biomassan ja fossiilisten polttoaineiden seos briketteinä [kyllä/ei] [kyllä/ei] Muu biomassan ja kiinteiden polttoaineiden seos [kyllä/ei] [kyllä/ei] Ominaispiirteet ensisijaista polttoainetta käytettäessä Tilalämmityksen kausittainen energiatehokkuus ηs [%]: Energiatehokkuusindeksi (EEI): Kohta Symboli Arvo Yksikkö Kohta Symboli Arvo Yksikkö Lämpöteho Hyötysuhde (alemman lämpöarvon perusteella) Nimellislämpöteho Pnom x,x kW Hyötysuhde nimellislämpöteholla ηth,nom x,x % Vähimmäislämpöteho (ohjeellinen) Pmin [x,x/ei sovelleta] kW Hyötysuhde vähimmäislämpöteholla (ohjeellinen) ηth,min [x,x/ei sovelleta] % Lisäsähkönkulutus Lämmityksen/huonelämpötilan säädön tyyppi (valitaan yksi) Nimellislämpöteholla elmax x,xxx kW yksiportainen lämmitys ilman huonelämpötilan säätöä [kyllä/ei] Vähimmäislämpöteholla elmin x,xxx kW kaksi tai useampi manuaalista porrasta ilman huonelämpötilan säätöä [kyllä/ei] Valmiustilassa elSB x,xxx kW mekaanisella termostaatilla toteutetulla huonelämpötilan säädöllä [kyllä/ei] sähköisellä huonelämpötilan säädöllä [kyllä/ei] sähköisellä huonelämpötilan säädöllä ja vuorokausiajastimella [kyllä/ei] sähköisellä huonelämpötilan säädöllä ja viikkoajastimella [kyllä/ei] Muut säätömahdollisuudet (voidaan valita useita) huonelämpötilan säätö läsnäolotunnistimen kanssa [kyllä/ei] huonelämpötilan säätö avoimen ikkunan tunnistimen kanssa [kyllä/ei] etäohjausmahdollisuuden kanssa [kyllä/ei] Jatkuvasti palavan sytytysliekin tehontarve Sytytysliekin tehontarve (tarvittaessa) Ppilot [x,xxx/ei sovelleta] kW Yhteystiedot Tavarantoimittajan nimi ja osoite







Taulukko 3 Kaasumaista tai nestemäistä polttoainetta käyttävien paikallisten tilalämmittimien tekniset parametrit Mallitunniste(et): Epäsuora lämmitystoiminto: [kyllä/ei] Suora lämpöteho: … (kW) Epäsuora lämpöteho: … (kW) Polttoaine Valitaan polttoainetyyppi [kaasumainen/nestemäinen] [täsmennettävä] Kohta Symboli Arvo Yksikkö Kohta Symboli Arvo Yksikkö Lämpöteho Hyötysuhde (alempi lämpöarvo) Nimellislämpöteho Pnom x,x kW Hyötysuhde nimellislämpöteholla ηth,nom x,x % Vähimmäislämpöteho (ohjeellinen) Pmin [x,x/ei sovelleta] kW Hyötysuhde vähimmäislämpöteholla (ohjeellinen) ηth,min [x,x/ei sovelleta] % Lisäsähkönkulutus Lämmityksen/huonelämpötilan säädön tyyppi (valitaan yksi) Nimellislämpöteholla elmax x,xxx kW yksiportainen lämmitys ilman huonelämpötilan säätöä [kyllä/ei] Vähimmäislämpöteholla elmin x,xxx kW kaksi tai useampi manuaalista porrasta ilman huonelämpötilan säätöä [kyllä/ei] Valmiustilassa elSB x,xxx kW mekaanisella termostaatilla toteutetulla huonelämpötilan säädöllä [kyllä/ei] sähköisellä huonelämpötilan säädöllä [kyllä/ei] sähköisellä huonelämpötilan säädöllä ja vuorokausiajastimella [kyllä/ei] sähköisellä huonelämpötilan säädöllä ja viikkoajastimella [kyllä/ei] Muut säätömahdollisuudet (voidaan valita useita) huonelämpötilan säätö läsnäolotunnistimen kanssa [kyllä/ei] huonelämpötilan säätö avoimen ikkunan tunnistimen kanssa [kyllä/ei] Jatkuvasti palavan sytytysliekin tehontarve etäohjausmahdollisuuden kanssa [kyllä/ei] Sytytysliekin tehontarve (tarvittaessa) Ppilot [x,xxx/ei sovelleta] kW Yhteystiedot Tavarantoimittajan nimi ja osoite









LIITE VI

Tiedot, jotka on annettava, kun loppukäyttäjien ei voida olettaa näkevän esiteltävää tuotetta (internetiä lukuun ottamatta)

1. Tämän asetuksen 4 artiklan 1 kohdan b alakohdassa tarkoitetut tiedot on esitettävä seuraavassa järjestyksessä:

a) liitteessä II olevan 1 kohdan mukaisesti määritetty mallin energiatehokkuusluokka;

b) suora lämpöteho kilowatteina pyöristettynä yhteen desimaaliin;

c) epäsuora lämpöteho kilowatteina pyöristettynä yhteen desimaaliin.

2. Edellä 1 kohdassa tarkoitettujen tietojen painatuksessa tai niitä esitettäessä käytettävien kirjakkeiden koon ja tyypin on oltava sellaisia, että tiedot ovat helposti luettavia.









LIITE VII

Internetissä tapahtuvan myynnin, vuokraamisen tai osamaksulla ostamisen yhteydessä annettavat tiedot

1. Tämän liitteen 2–5 kohdassa sovelletaan seuraavia määritelmiä:

a) ’näyttömekanismilla’ tarkoitetaan kaikenlaisia näyttöruutuja, mukaan lukien kosketusnäytöt ja internetsisällön esittämiseksi kuluttajille käytettävä visuaalinen teknologia;

b) ’kerrosteisella näyttötavalla’ tarkoitetaan visuaalista rajapintaa, jossa kuva- tai tietosarja saadaan näkyviin napsauttamalla hiiren painiketta, kohdistamalla hiiri asianomaisen kohdan päälle tai tekemällä kosketusnäytöllä kuva- tai tietosarjan päällä laajennusliike;

c) ’kosketusnäytöllä’ tarkoitetaan kosketukseen reagoivaa näyttöä, kuten taulutietokoneen, laattatietokoneen tai älypuhelimen näyttöä;

d) ’vaihtoehtoisella tekstillä’ tarkoitetaan grafiikalle vaihtoehtoista tekstiä, jota käytetään tietojen esittämiseen ei-graafisessa muodossa silloin, kun näyttölaite ei pysty toistamaan grafiikkaa, tai esteettömyyden apuna esim. syötteenä äänisynteesilaitteille.

2. Tavarantoimittajien 3 artiklan 1 kohdan b alakohdan tai 3 artiklan 2 kohdan b alakohdan mukaisesti saataville asettaman asianmukaisen merkin on oltava näkyvillä näyttömekanismissa tuotteen hinnan läheisyydessä. Koon on oltava sellainen, että merkki on selkeästi nähtävissä ja luettavissa ja oikeassa suhteessa liitteessä III olevassa 2 kohdassa eriteltyyn kokoon nähden. Merkki voidaan esittää kerrosteisella näyttötavalla, jolloin merkkiin johtavan kuvan on oltava tämän liitteen 3 kohdassa säädettyjen eritelmien mukainen. Jos käytetään kerrosteista näyttötapaa, merkin on tultava esiin, kun kuvaa napsautetaan ensimmäistä kertaa hiirellä, hiiri viedään kuvan päälle ensimmäistä kertaa tai kun kosketusnäytöllä tehdään kuvan päällä laajennusliike.

3. Kun kyseessä on kerrosteinen näyttötapa, merkkiin johtavan kuvan on

a) oltava nuolen muotoinen ja vastattava väriltään merkissä mainittavan tuotteen energiatehokkuusluokkaa;

b) esitettävä nuolessa tuotteen energiatehokkuusluokka valkoisella värillä samalla kirjasinkoolla kuin tuotteen hinta; ja

c) oltava muodoltaan jompikumpi seuraavista:

4. Merkin tiedot on esitettävä kerrosteisessa näyttötavassa seuraavassa järjestyksessä:

a) tämän liitteen 3 kohdassa tarkoitetun kuvan on oltava näkyvillä näyttömekanismissa tuotteen hinnan läheisyydessä;

b) kuvan on linkityttävä merkkiin;

c) merkin on tultava näkyville, kun hiirtä napsautetaan kuvan päällä, hiiri viedään kuvan päälle tai kuvaa laajennetaan kosketusnäytöllä;

d) merkin on tultava näkyville ponnahdusikkunana, uutena välilehtenä, uutena sivuna tai upotettuna näkymänä;

e) merkkiä on voitava suurentaa kosketusnäytöllä koskettamalla tapahtuvaan suurentamiseen käytettävillä laitteen tavanomaisilla toiminnoilla;

f) merkki poistuu näkyvistä suljettaessa se asianomaisesta kohdasta tai muulla vakiomuotoisella sulkemisjärjestelmällä;

g) jos merkkiä ei pystytä näyttämään, grafiikan vaihtoehtona esitettävässä tekstissä on mainittava tuotteen energiatehokkuusluokka samalla kirjasinkoolla kuin hinta.

5. Tavarantoimittajien 3 artiklan 1 kohdan d alakohdan tai 3 artiklan 2 kohdan d alakohdan mukaisesti saataville asettaman asianmukaisen tuoteselosteen on oltava näkyvillä näyttömekanismissa tuotteen hinnan läheisyydessä. Tuoteselosteen on oltava kooltaan sellainen, että seloste on selkeästi nähtävissä ja luettavissa. Tuoteseloste voidaan esittää kerrosteisella näyttötavalla, jolloin tuoteselosteeseen johtavassa linkissä on mainittava selkeästi ja helposti luettavasti ”Tuoteseloste”. Jos käytetään kerrosteista näyttötapaa, tuoteselosteen on tultava esiin, kun linkkiä napsautetaan hiirellä ensimmäistä kertaa, hiiri viedään enimmäistä kertaa linkin päälle tai kosketusnäytöllä tehdään linkin päällä ensimmäistä kertaa laajennusliike.









LIITE VIII

Mittaukset ja laskelmat

1. Tässä asetuksessa säädettyjen vaatimusten noudattamiseksi ja niiden noudattamisen varmentamiseksi tarvittavissa mittauksissa ja laskelmissa on käytettävä yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaana pidetyt menetelmät. Niissä on sovellettava 2–4 kohdassa esitettyjä vaatimuksia.

2. Mittauksia ja laskelmia koskevat yleiset vaatimukset

a) Paikalliset tilalämmittimet on testattava ensisijaisella polttoaineella energiatehokkuusindeksin ja suoran ja epäsuoran lämpötehon määrittämiseksi.

b) Suoran ja epäsuoran lämpötehon ja energiatehokkuusindeksin ilmoitetut arvot pyöristetään yhteen desimaaliin.

3. Paikallisten tilalämmittimien energiatehokkuusindeksiä ja kulutusta koskevat yleiset vaatimukset

a) Hyötysuhteen arvot ηth,nom ja ηth,min ja suoran ja epäsuoran lämpötehon arvot Pnom ja Pmin on mitattava, tapauksen mukaan.

b) Energiatehokkuusindeksi (EEI) lasketaan tilalämmityksen kausittaisena energiatehokkuutena aktiivitilassa (ηS,on ) korjattuna biomassaa ensisijaisena polttoaineena käytävillä paikallisilla tilalämmittimillä kertoimella, jolla otetaan huomioon ensisijaisen polttoaineen uusiutuva luonne, sekä korjattuna osuuksilla, joilla otetaan huomioon lämmönsäätölaitteet, lisäsähkönkulutus ja jatkuvasti palavan sytytysliekin energiankulutus. Energiatehokkuusindeksi (EEI) ilmaistaan sen prosenttimäärää vastaavana lukuna.

4. Tilalämmityksen kausittaista energiatehokkuutta koskevat erityisvaatimukset

a) Kaikkien paikallisten tilalämmittimien energiatehokkuusindeksi (EEI) määritellään seuraavasti:

Jossa

— ηS,on on 4 kohdan b alakohdan mukaisesti laskettu tilalämmityksen kausittainen energiatehokkuus aktiivitilassa prosentteina;

— BLF on biomassamerkintäkerroin, joka on 1,45 biomassaa käyttävillä paikallisilla tilalämmittimillä ja 1 fossiilista polttoainetta käyttävillä paikallisilla tilalämmittimillä;

— F(2) on korjauskerroin, joka vastaa huoneen lämmitysmukavuuden säätöjen mukautetusta vaikutuksesta johtuvaa positiivista vaikutusta energiatehokkuusindeksiin, kun arvot ovat toisensa pois sulkevia tai niitä ei voida laskea yhteen, prosentteina ilmaistuna;

— F(3) on korjauskerroin, joka vastaa huoneen lämmitysmukavuuden säätöjen mukautetusta vaikutuksesta johtuvaa positiivista vaikutusta energiatehokkuusindeksiin, kun arvot voidaan laskea yhteen, prosentteina ilmaistuna;

— F(4) on korjauskerroin, joka vastaa lisäsähkönkulutuksen negatiivista vaikutusta energiatehokkuusindeksiin prosentteina ilmaistuna;

— F(5) on korjauskerroin, joka vastaa jatkuvasti palavan sytytysliekin energiankulutuksen negatiivista vaikutusta energiatehokkuusindeksiin prosentteina ilmaistuna.

b) Tilalämmityksen kausittainen energiatehokkuus aktiivitilassa lasketaan seuraavasti:

ηS,on= ηth,nom

Jossa

— ηth,nom on hyötysuhde nimellislämpöteholla alemman lämpöarvon perusteella.

c) Korjauskerroin F(2), joka vastaa huoneen lämmitysmukavuuden säätöjen mukautetusta vaikutuksesta johtuvaa positiivista vaikutusta energiatehokkuusindeksiin, kun arvot ovat toisensa pois sulkevia tai niitä ei voida laskea yhteen, lasketaan seuraavasti:

Kaikilla paikallisilla tilalämmittimillä korjauskerroin F(2) on jokin taulukossa 4 annetuista arvoista riippuen siitä, mitä säätötapaa sovelletaan. Ainoastaan yksi arvo voidaan valita.







Taulukko 4 Korjauskerroin F(2) Jos tuote on varustettu jollakin seuraavista (vain yksi vaihtoehto voidaan valita): F(2) Polttoainekäyttöiset paikalliset tilalämmittimet yksiportainen lämmitys ilman huonelämpötilan säätöä 0,0 % kaksi tai useampi manuaalista porrasta ilman huonelämpötilan säätöä 1,0 % mekaanisella termostaatilla toteutetulla huonelämpötilan säädöllä 2,0 % sähköisellä huonelämpötilan säädöllä 4,0 % sähköisellä huonelämpötilan säädöllä ja vuorokausiajastimella 6,0 % sähköisellä huonelämpötilan säädöllä ja viikkoajastimella 7,0 %

Tammikuun 1 päivästä 2022 korjauskerroin F(2) on nolla kiinteää polttoainetta käyttävillä paikallisilla tilalämmittimillä, joiden päästöt ylittävät komission asetuksen (EU) 2015/1185 ( 3 ) liitteessä II olevassa 2 kohdassa määritellyt päästöt lämpötilan säädön ollessa asetettuna vähimmäislämpöteholle. Lämpöteho saa tällä asetuksella olla enintään 50 prosenttia nimellislämpötehosta. Jos korjauskerroin F(2) ei ole nolla, tekniseen dokumentaatioon on 1 päivästä tammikuuta 2022 sisällyttävä asiaan kuuluvat tiedot päästöistä vähimmäislämpöteholla.

d) Korjauskerroin F(3), joka vastaa huoneen lämmitysmukavuuden säätöjen mukautetusta vaikutuksesta johtuvaa positiivista vaikutusta energiatehokkuusindeksiin, kun arvot voidaan laskea yhteen, lasketaan seuraavasti:

Kaikilla paikallisilla tilalämmittimillä korjauskerroin F(3) on taulukossa 5 annettujen arvojen summa riippuen siitä, mitä säätötapaa sovelletaan.







Taulukko 5 Korjauskerroin F(3) Jos tuote on varustettu jollakin seuraavista (voidaan valita useampi vaihtoehto): F(3) Polttoainekäyttöiset paikalliset tilalämmittimet huonelämpötilan säätö läsnäolotunnistimen kanssa 1,0 % huonelämpötilan säätö avoimen ikkunan tunnistimen kanssa 1,0 % etäohjausmahdollisuuden kanssa 1,0 %

Tammikuun 1 päivästä 2022 korjauskerroin F(3) on nolla kiinteää polttoainetta käyttävillä paikallisilla tilalämmittimillä, joiden päästöt ylittävät asetuksen (EU) 2015/1185 liitteessä II olevassa 2 kohdassa määritellyt päästöt lämpötilan säädön ollessa asetettuna vähimmäislämpöteholle. Lämpöteho saa tällä asetuksella olla enintään 50 prosenttia nimellislämpötehosta. Jos korjauskerroin F(3) ei ole nolla, tekniseen dokumentaatioon on 1 päivästä tammikuuta 2022 sisällyttävä asiaan kuuluvat tiedot päästöistä vähimmäislämpöteholla.

e) Lisäsähkönkulutuksen korjauskerroin F(4) lasketaan seuraavasti:

Tällä korjauskertoimella otetaan huomioon lisäsähkönkulutus päälle kytkettynä -tilassa ja valmiustilassa.

Kaikilla paikallisilla tilalämmittimillä lisäsähkönkulutuksen korjauskerroin lasketaan seuraavasti:

Jossa

— elmax on virrankulutus nimellislämpöteholla kilowatteina;

— elmin on virrankulutus vähimmäislämpöteholla kilowatteina. Jos tuotteella ei ole vähimmäislämpötehoa, käytetään nimellislämpötehon virrankulutuksen arvoa;

— elsb on tuotteen virrankulutus valmiustilassa kilowatteina;

— Pnom on tuotteen nimellislämpöteho kilowatteina.

f) Jatkuvasti palavan sytytysliekin energiankulutukseen liittyvä korjauskerroin F(5) lasketaan seuraavasti:

Korjauskertoimella otetaan huomioon jatkuvasti palavan sytytysliekin tehontarve.

Kaikilla paikallisilla tilalämmittimillä korjauskerroin lasketaan seuraavasti:

Jossa

— Ppilot on sytytysliekin energiankulutus kilowatteina;

— Pnom on tuotteen nimellislämpöteho kilowatteina.

▼M1









LIITE IX

Markkinavalvontaviranomaisten suorittama tuotteiden vaatimustenmukaisuuden tarkastaminen

Tässä liitteessä vahvistetut sallitut poikkeamat koskevat ainoastaan jäsenvaltioiden viranomaisten suorittamia mitattujen parametrien tarkastuksia, eikä tavarantoimittaja saa käyttää niitä sallittuina poikkeamina teknisessä dokumentaatiossa annettujen arvojen vahvistamisessa. Merkissä tai tuoteselosteessa ilmoitetut arvot ja luokat eivät saa olla tavarantoimittajan kannalta suotuisampia kuin teknisessä dokumentaatiossa annetut arvot.

Tarkastaessaan sitä, onko tuotemalli tässä delegoidussa asetuksessa säädettyjen vaatimusten mukainen, jäsenvaltioiden viranomaisten on tässä liitteessä tarkoitettujen vaatimusten osalta noudatettava seuraavaa menettelyä:

1) Jäsenvaltion viranomaisten on tarkastettava yksi mallia edustava laite.

2) Mallin katsotaan olevan sovellettavien vaatimusten mukainen, jos

a) teknisessä dokumentaatiossa direktiivin 2010/30/EU 5 artiklan b alakohdan mukaisesti annetut arvot (ilmoitetut arvot) ja tapauksen mukaan kyseisten arvojen laskemiseen käytetyt arvot eivät ole tavarantoimittajan kannalta suotuisampia kuin mainitun alakohdan iii alakohdan mukaisesti testausselosteissa annetut vastaavat arvot; ja

b) merkissä ja tuoteselosteessa julkaistut arvot eivät ole tavarantoimittajan kannalta suotuisampia kuin ilmoitetut arvot eikä ilmoitettu energiatehokkuusluokka ole tavarantoimittajan kannalta suotuisampi kuin ilmoitettujen arvojen perusteella määritetty luokka; ja

c) kun jäsenvaltion viranomaiset testaavat mallia edustavaa laitetta, määritetyt arvot (testauksessa mitatut asiaankuuluvien parametrien arvot ja näiden mittausten perusteella lasketut arvot) ovat taulukossa 6 annettujen vastaavien tarkastuksissa sallittujen poikkeamien rajoissa. Laite on testattava polttoaineella, jonka ominaisuudet ovat samaa luokkaa kuin polttoaineella, jota tavarantoimittaja on käyttänyt tehdessään liitteessä VIII kuvatut mittaukset.

3) Jos 2 kohdan a tai b alakohdassa tarkoitettuja tuloksia ei saavuteta, on katsottava, ettei kyseinen malli eikä mikään malli, joka on mainittu vastaavana mallina tavarantoimittajan teknisessä dokumentaatiossa, ole tämän delegoidun asetuksen mukainen.

4) Jos 2 kohdan c alakohdassa tarkoitettua tulosta ei saavuteta, jäsenvaltion viranomaisten on testattava vielä kolme satunnaisesti valittua saman mallin laitetta. Valitut kolme laitetta voivat vaihtoehtoisesti olla yhtä tai useampaa eri mallia, jotka on mainittu vastaavina malleina tavarantoimittajan teknisessä dokumentaatiossa.

5) Mallin katsotaan olevan sovellettavien vaatimusten mukainen, jos näille kolmelle laitteelle määritettyjen arvojen aritmeettinen keskiarvo on taulukossa 6 annettujen vastaavien sallittujen poikkeamien rajoissa.

6) Jos 5 kohdassa tarkoitettua tulosta ei saavuteta, on katsottava, ettei kyseinen malli eikä mikään malli, joka on mainittu vastaavana mallina tavarantoimittajan teknisessä dokumentaatiossa, ole tämän delegoidun asetuksen mukainen.

7) Jäsenvaltion viranomaisten on toimitettava kaikki asiaa koskevat tiedot muiden jäsenvaltioiden viranomaisille ja komissiolle viipymättä sen jälkeen, kun mallin vaatimustenvastaisuutta koskeva päätös on tehty 3 ja 6 kohdan mukaisesti.

Jäsenvaltioiden viranomaisten on käytettävä liitteessä VIII vahvistettuja mittaus- ja laskentamenetelmiä.

Jäsenvaltion viranomaisten on tässä liitteessä tarkoitettujen vaatimusten osalta sovellettava ainoastaan taulukossa 6 esitettyjä tarkastuksissa sallittuja poikkeamia ja käytettävä ainoastaan 1–7 kohdassa kuvattua menettelyä. Muita poikkeamia, kuten yhdenmukaistetuissa standardeissa tai muissa mittausmenetelmissä sallittuja poikkeamia, ei saa soveltaa.







Taulukko 6 Tarkastuksissa sallitut poikkeamat Parametri Tarkastuksissa sallittu poikkeama Energiatehokkuusindeksi Määritetty arvo saa olla enintään 8 prosenttia pienempi kuin ilmoitettu arvo.